
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1951 

3 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων στους Υφυπουργούς Εξω¬ 
τερικών. 1 

Έγκριση πρόσληψης εννέα (9) ατόμων με σύμβαση 
μίσθωσης έργου στον Αθλητικό Οργανισμό Δή¬ 
μου Κρωπίας. 2 

Σύσταση Νομικού Προσώπου Δημοσίου Δικαίου με 
την επωνυμία «Κέντρο Ανοικτής Προστασίας Ηλι¬ 
κιωμένων Δήμου Δροσιάς». 3 

Τροποποίηση του Οργανισμού Εσωτερικής Υπηρε¬ 
σίας Κοινότητας Ροδόπολης. 4 

Τροποποίηση του Οργανισμού Εσωτερικής Υπηρε¬ 
σίας Δήμου Βαρθολομιού. 5 

Έγκριση για απασχόληση προσωπικού με σύμβαση 
μίσθωσης έργου διάρκειας έως έξι (6) μήνες στο 
Κέντρο Εξυπηρέτησης Πολιτών (ΚΕΠ) του Δήμου 

Φαναριού. 6 

Έγκριση συμβάσεων μίσθωσης έργου στον Δήμο Λά¬ 
χανά. 7 

Καθορισμός αριθμού ατόμων που θα απασχοληθούν στο 

ΚΕΠ Δήμου Είρας με σύμβαση μίσθωσης έργου. 8 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Εύβοιας για το έτος 2007. 9 


ΑΠΟΦΑΣΕΙ Σ 

Αριθμ. Π23ΥΦΥΠ-29852/ΑΣ 12655 (1) 

Ανάθεση αρμοδιοτήτων στους Υφυπουργούς 
Εξωτερικών. 

Ο ΠΡΩΘΥΠΟΥΡΓΟΣ - 
Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τη διάταξη της παραγράφου 2 του άρθρου 83 του 
Συντάγματος. 

2. Τις διατάξεις της παραγράφου 5 του άρθρου 41 και 
της παραγράφου 2 του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Τον Οργανισμό του Υπουργείου Εξωτερικών, που κυρώθη¬ 
κε με το άρθρο πρώτο του ν. 3566/2007 «Κύρωση ως Κώδικα 
του «Οργανισμού του Υπουργείου Εξωτερικών» (Α' 117). 


4. Το π.δ. 230/1998 «Αρμοδιότητες και διάρθρωση της Κε¬ 
ντρικής Υπηρεσίας του Υπουργείου Εξωτερικών» (Α' 177). 

5. Τη διάταξη του άρθρου 18 του ν. 2731/1999 «Ρύθμιση 
θεμάτων Διμερούς Κρατικής Αναπτυξιακής Συνεργασίας 
και Βοήθειας, ρύθμιση θεμάτων Μη Κυβερνητικών Ορ¬ 
γανώσεων και άλλες διατάξεις» (Α' 138). 

6. Τη διάταξη του άρθρου 31 του ν. 3013/2002 «Αναβάθ¬ 
μιση της πολιτικής προστασίας και λοιπές διατάξεις» (Α' 
102), όπως το άρθρο 31 συμπληρώθηκε με το άρθρο 15 
του ν. 3320/2005 «Ρυθμίσεις θεμάτων για το προσωπικό 
του Δημοσίου και των νομικών προσώπων του ευρύτε¬ 
ρου δημόσιου τομέα και για τους Ο.Τ.Α.» (Α' 48). 

7. Το π.δ. 224/2000 «Για την οργάνωση, στελέχωση και 
λειτουργία της Υπηρεσίας Διεθνούς Αναπτυξιακής Συνερ¬ 
γασίας (Υ.Δ.Α.Σ.) του Υπουργείου Εξωτερικών» (Α' 193). 

8. Το π.δ. 204/2007 «Διορισμός του Κωνσταντίνου Καρα¬ 
μανλή του Αλεξάνδρου, Αρχηγού του Κόμματος της «Νέας 
Δημοκρατίας» (Ν.Δ.), ως Πρωθυπουργού» (Α' 230). 

9. Το π.δ. 206/2007 «Διορισμός Υπουργών και Υφυ¬ 
πουργών» (Α' 232). 

10. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Αρμοδιότητες Υφυπουργού Εξωτερικών 
Ιωάννη Βαληνάκη 

1. Στον Υφυπουργό Εξωτερικών Ιωάννη Βαληνάκη ανα¬ 
τίθενται οι ακόλουθες αρμοδιότητες: 

α. Τα θέματα αρμοδιότητας της Α1 Διεύθυνσης Ευ¬ 
ρωπαϊκών Χωρών. 

β. Τα θέματα αρμοδιότητας της Α11 Διεύθυνσης Κοι¬ 
νής Εξωτερικής Πολιτικής και Πολιτικής Ασφάλειας 
(Κ.Ε.Π.Π.Α.) και Πολιτικής Συνεργασίας της ΕΈ. 

γ. Τα θέματα της Γ' Γενικής Διεύθυνσης Υποθέσεων 
Ευρωπαϊκής Ένωσης και των Διευθύνσεων, που υπάγο¬ 
νται σε αυτή. 

δ. Τα θέματα αρμοδιότητας της Δ3 Διεύθυνσης Ορ¬ 
γανισμού για την Ασφάλεια και τη Συνεργασία στην 
Ευρώπη (Ο.Α.Σ.Ε.) και Συμβουλίου της Ευρώπης. 

ε. Τα θέματα αρμοδιότητας της Δ5 Διεύθυνσης Προ¬ 
στασίας Περιβάλλοντος. 

στ. Τα θέματα αρμοδιότητας της Ε3 Διεύθυνσης Διοι¬ 
κητικών και Δικαστικών Υποθέσεων. 

ζ. Τα θέματα αρμοδιότητας του Τμήματος II (Τμήμα Ευρω¬ 
παϊκού Κοινοτικού Δικαίου) της Ειδικής Νομικής Υπηρεσίας. 

η. Τα θέματα αρμοδιότητας του Επιστημονικού Κέ¬ 
ντρου Ανάλυσης και Σχεδιασμού (Ε.Κ.Α.Σ.). 

θ. Η εποπτεία επί του Διεθνούς Κέντρου Μελετών Ευ- 
ξείνου Πόντου (ΔΙ.ΚΕ.Μ.Ε.Π.) και του Ελληνικού Κέντρου 
Ευρωπαϊκών Μελετών (Ε.Κ.Ε.Μ.). 

ι. Τα θέματα των εθνικών και λοιπών στην αλλοδαπή 
υπέρ του Δημοσίου ή κοινωφελών σκοπών κληροδοτη¬ 
μάτων, δωρεών και εισφορών. 

ια. Η εκτέλεση ειδικών αποστολών, που του ανατί¬ 
θενται από την Υπουργό Εξωτερικών ενεργούντα στο 
πλαίσιο των αρμοδιοτήτων του. 

2. Ο Υφυπουργός Εξωτερικών είναι αρμόδιος για τα 
ακόλουθα θέματα κατάστασης προσωπικού: 

α. Υπογραφής των αποφάσεων υπηρεσιακής μετακί¬ 
νησης του προσωπικού του Γραφείου του. 

β. Υπογραφής των αποφάσεων υπηρεσιακής μετακίνησης 
του προσωπικού της Γ' Γ ενικής Διεύθυνσης Υποθέσεων Ευ- 
ρωπάίκής'Ενωσης καθώς και του προσωπικού της Μόνιμης 
Αντιπροσωπείας της Ελλάδας στην Ευρωπαϊκή Ένωση. 

γ. Συνυπογραφής με τους κατά περίπτωση αρμόδιους 
Υπουργούς των αποφάσεων τοποθέτησης προσωπικού 
άλλων Υπουργείων και του ευρύτερου δημόσιου τομέα 
στη Μόνιμη Αντιπροσωπεία στην Ευρωπαϊκή Ένωση, 
οι οποίες εκδίδονται με μέριμνα της ΣΤ1 Διεύθυνσης 
Προσωπικού και Διοικητικής Οργάνωσης. 

3. Στις παραπάνω αρμοδιότητες του Υφυπουργού 
περιλαμβάνονται οι κοινοβουλευτικές αρμοδιότητες, η 
νομοθετική πρωτοβουλία μετά από συνεννόηση με την 
Υπουργό Εξωτερικών, η πρόταση για την έκδοση και η 
υπογραφή ατομικών και κανονιστικών διαταγμάτων, η 
έκδοση αποφάσεων ατομικού και κανονιστικού χαρα¬ 
κτήρα καθώς και η συνυπογραφή ατομικών ή κανονιστι¬ 
κών διαταγμάτων ή αποφάσεων με άλλους Υπουργούς ή 
Υφυπουργούς, εφόσον πρόκειται για θέματα, που υπά¬ 
γονται στον τομέα των καθ' ύλην αρμοδιοτήτων του. 

4. Όλες οι παραπάνω αρμοδιότητες με την εξαίρεση 
της αναφερόμενης στην παράγραφο 2α του παρόντος 
άρθρου καθώς και η υπογραφή κανονιστικών διαταγ¬ 
μάτων και κανονιστικών αποφάσεων θα ασκούνται πα¬ 
ράλληλα και από την Υπουργό Εξωτερικών. 

5. Ο Υφυπουργός αναπληρώνει την Υπουργό Εξωτε¬ 
ρικών στην άσκηση των καθηκόντων της, όταν η τελευ¬ 
ταία απουσιάζει ή κωλύεται. 

Αρθρο 2 

Αρμοδιότητες Υφυπουργού Εξωτερικών 
Θεόδωρου Κασσίμη 

1. Στον Υφυπουργό Εξωτερικών Θεόδωρο Κασσίμη 
ανατίθενται οι ακόλουθες αρμοδιότητες: 

α) Τα θέματα, που αφορούν στη διαμόρφωση της εν 
γένει κυβερνητικής πολιτικής για τους απόδημους και 
τους παλιννοστούντες με σκοπό: 

αα) Τη μέριμνα για τη σύσφιγξη των δεσμών με τους 
απόδημους Έλληνες καθώς και τη στήριξη και διαφύ¬ 
λαξη της εθνικής τους συνείδησης. 

ββ) Τη διατήρηση της ελληνικής γλώσσας και της 
πολιτιστικής ταυτότητας του απόδημου Ελληνισμού. 

γγ) Την ομαλή επανένταξη των παλιννοστούντων 
ομογενών. 

β) Τα θέματα της Γ ενικής Γ ραμματείας Απόδημου Ελ¬ 
ληνισμού, η οποία αποτελεί το όργανο εφαρμογής της 
πολιτικής για την επίτευξη των παραπάνω στόχων. 


γ) Τα θέματα οργάνωσης και λειτουργίας του Κέντρου 
Εξυπηρέτησης Πολιτών του Υπουργείου Εξωτερικών, 
βασική αποστολή του οποίου είναι η εξυπηρέτηση των 
απόδημων Ελλήνων. 

δ) Τα θέματα αρμοδιότητας της Α5 Διεύθυνσης Ρωσί¬ 
ας, Λευκορωσίας, Χωρών Καυκάσου και λοιπών Χωρών 
Ευξείνου Πόντου. 

ε) Τα θέματα αρμοδιότητας της Α10 Διεύθυνσης Ασίας 
και Ωκεανίας. 

στ) Τα θέματα αρμοδιότητας της Δ4 Διεύθυνσης Αν¬ 
θρωπίνων Δικαιωμάτων, Μειονοτήτων, Προσφύγων και 
Μεταναστών. 

ζ) Τα θέματα αρμοδιότητας της Ε1 Διεύθυνσης Μορ¬ 
φωτικών και Πολιτιστικών Υποθέσεων. 

η) Τα θέματα αρμοδιότητας της Ε2 Διεύθυνσης Θρη¬ 
σκευτικών και Εκκλησιαστικών Υποθέσεων. 

θ) Τα θέματα αρμοδιότητας της Ε4 Διεύθυνσης Ολυ¬ 
μπιάδας και Διεθνών Αθλητικών Σχέσεων. 

ι) Η εποπτεία επί του Ελληνικού Ινστιτούτου Βυζαντι¬ 
νών και Μεταβυζαντινών Σπουδών Βενετίας. 

ια) Η εποπτεία επί του Εθνικού Ιδρύματος Υποδοχής 
και Αποκατάστασης Αποδήμων και Παλιννοστούντων 
Ομογενών Ελλήνων (Ε.Ι.Υ.Α.Α.Π.Ο.Ε.), το οποίο τελεί υπό 
εκκαθάριση, και επί της Επιτροπής Εκκαθάρισής του. 
ιβ) Η Μεταφραστική Υπηρεσία 

ιγ) Η εκτέλεση ειδικών αποστολών, που του ανατί¬ 
θενται από την Υπουργό Εξωτερικών ενεργούντα στο 
πλαίσιο των αρμοδιοτήτων του. 

2. Ο Υφυπουργός είναι αρμόδιος για την υπογραφή 
των αποφάσεων υπηρεσιακής μετακίνησης του προσω¬ 
πικού του Γ ραφείου του. 

3. Στις παραπάνω αρμοδιότητες του Υφυπουργού 
περιλαμβάνονται οι κοινοβουλευτικές αρμοδιότητες, 
η νομοθετική πρωτοβουλία, μετά από συνεννόηση με 
την Υπουργό Εξωτερικών, η πρόταση έκδοσης ατομικών 
και κανονιστικών διαταγμάτων, η έκδοση αποφάσεων 
ατομικού και κανονιστικού χαρακτήρα, η συνυπογραφή 
ατομικών ή κανονιστικών διαταγμάτων ή αποφάσεων με 
άλλους Υπουργούς ή Υφυπουργούς, εφόσον πρόκειται 
για θέματα, που υπάγονται στον τομέα των καθ' ύλην 
αρμοδιοτήτων του, καθώς και η σύναψη των εν γένει 
συμβάσεων του προσωπικού του Κέντρου Εξυπηρέτη¬ 
σης Πολιτών του Υπουργείου Εξωτερικών. 

4. Όλες οι παραπάνω αρμοδιότητες με την εξαίρεση 
της αναφερόμενης στην παράγραφο 2 του παρόντος 
άρθρου καθώς και η υπογραφή κανονιστικών διαταγ¬ 
μάτων και κανονιστικών αποφάσεων θα ασκούνται πα¬ 
ράλληλα και από την Υπουργό Εξωτερικών. 

Άρθρο 3 

Αρμοδιότητες Υφυπουργού Εξωτερικών 
Πέτρου Δούκα 

1. Στον Υφυπουργό Εξωτερικών Πέτρο Δούκα ανατί¬ 
θενται οι ακόλουθες αρμοδιότητες: 

α) Τα θέματα αρμοδιότητας της Β' Γ ενικής Διεύθυνσης 
Οικονομικών Σχέσεων. 

β) Τα θέματα αρμοδιότητας της Υπηρεσίας Αναπτυ¬ 
ξιακής Συνεργασίας (Υ.Δ.Α.Σ.) με την εξαίρεση των ακό¬ 
λουθων δράσεων: 

ί) Ανάπτυξη εθελοντισμού και ευαισθητοποίηση της κοι¬ 
νής γνώμης για την προώθηση των στόχων της χιλιετίας. 

ϋ) Προτάσεις χρηματοδότησης, που προέρχονται από κρα¬ 
τικούς φορείς ή φορείς εποπτευόμενους από το Δημόσιο. 

ίϋ) Δράσεις αναπτυξιακής συνεργασίας, που συνδέο¬ 
νται με την κλιματική αλλαγή. 

γ) Η εκτέλεση ειδικών αποστολών, που του ανατί¬ 
θενται από την Υπουργό Εξωτερικών ενεργούντα στο 
πλαίσιο των αρμοδιοτήτων του. 

2. Ο Υφυπουργός είναι αρμόδιος για την υπογραφή 
των αποφάσεων υπηρεσιακής μετακίνησης του προσω¬ 
πικού του Γ ραφείου του. 

3. Στις παραπάνω αρμοδιότητες του Υφυπουργού 
περιλαμβάνονται οι κοινοβουλευτικές αρμοδιότητες, η 
νομοθετική πρωτοβουλία μετά από συνεννόηση με την 
Υπουργό Εξωτερικών, η πρόταση έκδοσης ατομικών 
και κανονιστικών διαταγμάτων, η έκδοση αποφάσεων 
ατομικού και κανονιστικού χαρακτήρα καθώς και η συ- 
νυπογραφή ατομικών ή κανονιστικών διαταγμάτων ή 
αποφάσεων με άλλους Υπουργούς ή Υφυπουργούς, εφό¬ 
σον πρόκειται για θέματα, που υπάγονται στον τομέα 
των καθ' ύλην αρμοδιοτήτων του. 

4. Όλες οι παραπάνω αρμοδιότητες με την εξαίρεση 
της αναφερόμενης στην παράγραφο 2 του παρόντος 
άρθρου καθώς και η υπογραφή κανονιστικών διαταγ¬ 
μάτων και κανονιστικών αποφάσεων θα ασκούνται πα¬ 
ράλληλα και από την Υπουργό Εξωτερικών. 

Άρθρο 4 
Ισχύς διατάξεων 

Από την έναρξη ισχύος της απόφασης αυτής καταρ- 
γείται η υπ’ αριθμ. Π23ΥΦΥΠ-4838/ ΑΣ 1811/27.2.2006 (Β' 
248) όμοιά της. 

Άρθρο 5 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2007 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Η ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

Αριθμ. 08/ΔΤΑ/οικ. 13712 (2) 

Έγκριση πρόσληψης εννέα (9) ατόμων με σύμβαση μίσθω¬ 
σης έργου στον Αθλητικό Οργανισμό Δήμου Κρωπίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση & άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α76.8.2004). 

4. Την από 29.3.2007 βεβαίωση του δικηγόρου Πουλα- 
ντζά Δημητρίου, σύμφωνα με την οποία οι αιτούμενες 
συμβάσεις αποτελούν γνήσιες συμβάσεις έργου και δεν 
υποκρύπτουν συμβάσεις εξαρτημένης εργασίας. 

5. Την υπ’ αριθμ. 7958/27.4.2007 εισηγητική έκθεση του 
Γ. Γ. Περιφ. Αττικής. 

6. Το υπ’ αριθμ. οικ.35190/22.6.2007 έγγραφο του ΥΠΕΣ- 
ΔΔΑ με το οποίο μας έκανε γνωστή την υπ’ αριθμ.ΔΙΠΠ/ 
ΦΈΓΚΡ. 1/295/12641/14.6.2007 απόφαση της Επιτροπής του 
άρθρου 2 παρ. 1 της ΠΥΣ 33/27.12.2006 και την υπ’ αριθμ. 
33666/22.6.2007 κατανομή του Υφυπουργού Εσωτερικών, 


Δημόσιας Διοίκησης και Αποκέντρωσης, σχετικά με την 
έγκριση συμβάσεων μίσθωσης έργου για τους Πρωτο¬ 
βάθμιους ΟΤΑ της Περιφέρειας μας, αποφασίζουμε: 

Εγκρίνουμε την πρόσληψη εννέα (9) ατόμων με σύμβαση 
μίσθωσης έργου, χρονικής διάρκειας ενός (1) έτους, και 
με τις ειδικότητες, όπως αναφέρονται κατωτέρω και σύμ¬ 
φωνα με τα αναφερόμενα και οριζόμενα στην υπ’ αριθμ. 
04/2007 απόφαση του Διοικητικού Συμβουλίου του Αθλη¬ 
τικού Οργανισμού Δήμου Κρωπίας και συγκεκριμένα: 

• (1) Γ ιατρός, με έργο την παροχή υποδείξεων και 
συμβουλών στους ασκούμενους. 

• (1) Καθαρίστρια, με έργο την καθαριότητα των κλει¬ 
στών και ανοικτών σταδίων του Δήμου. 

• (4) Καθηγητές Φυσικής Αγωγής, με έργο την φρο¬ 
ντίδα και την κάλυψη των αθλητικών αναγκών των χρη¬ 
στών όπως σχολεία, αθλητικοί σύλλογοι, σωματεία και 
ομάδες δημοτών. 

• (1) Κηπουρός, με έργο την φροντίδα του χόρτου 
στα γήπεδα ποδοσφαίρου και την συντήρηση, φύτευση, 
καλλιέργεια δένδρων - φυτών στους μέσα και γύρο 
χώρους των σταδίων. 

• (2) Συντηρητές, με έργο η καλύτερη και σωστότερη 
λειτουργία των δημοτικών σταδίων και γυμναστηρίων. 

Τα ανωτέρω έργα σύμφωνα με την ανωτέρω απόφα¬ 
ση του Αθλητικού Οργανισμού και την σχετική νομική 
γνωμοδότηση δεν ανάγονται στον συνήθη κύκλο καθη¬ 
κόντων των υπαλλήλων του Νομικού Προσώπου και δεν 
υποκρύπτουν πάγια εξαρτημένη εργασία. 

Η συνολική δαπάνη για την σύναψη των ανωτέρω 
συμβάσεων μίσθωσης έργου προϋπολογίζεται στο ποσό 
των 112.500,00€ και θα επιβαρύνει τον εγκεκριμένο προ¬ 
ϋπολογισμό του Νομικού Προσώπου. 

Ως τόπος εκτέλεσης των ανωτέρω έργων ορίζεται η έδρα 
του Αθλητικού Οργανισμού, ο οποίος έχει και την ευθύνη της 
παρακολούθησης, εκτέλεσης και παραλαβής των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 4 Ιουλίου 2007 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

- ♦ - 

Αριθμ. 08/ΔΤΑ/9143 (3) 

Σύσταση Νομικού Προσώπου Δημοσίου Δικαίου με την 
επωνυμία «Κέντρο Ανοικτής Προστασίας Ηλικιωμέ¬ 
νων Δήμου Δροσιάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 239 & 240 του ν. 3463/2006 
(ΔΚΚ). 

2) Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α'/30.5.1997). 

3) Τις ρυθμίσεις του άρθρου 29Α του ν. 1558/1985 που 
προστέθηκε με το άρθρο 27 του ν. 2081/1992, σχετικά 
με την υποχρέωση αναγραφής κάλυψη δαπάνης που 
συνεπάγεται η έκδοση κάθε κανονιστικής πράξης. 

4) Την υπ’ αριθμ. οικ. 16976/12.11.2003 απόφαση του Γ ενικού 
Γραμματέα Περιφέρειας Αττικής για μεταβίβαση εξουσίας 
υπογραφής «Με εντολή Γ ενικού Γ ραμματέα Περιφέρειας» 
στο Γ ενικό Διευθυντή της Περιφέρειας Αττικής. 

5) Την υπ’ αριθμ. 8/2007 εγκύκλιο του ΥΠ.ΕΣ.Δ.Δ.Α. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6) Την υπ’ αριθμ. 36/2007 απόφαση του Δημοτικού 
Συμβουλίου Δροσιάς, αποφασίζουμε: 

ΣΥΣΤΑΣΗ 

Εγκρίνει τη σύσταση Νομικού Προσώπου με την επωνυμία 
«Κέντρο Ανοικτής Προστασίας Ηλικιωμένων Δήμου Δροσιάς». 

ΣΚΟΠΟΣ 

Σκοπός του Ν.Π.ΔΔ. θα είναι η οργάνωση, ψυχαγωγία 
και εφαρμογή προγραμμάτων με γνώμονα την καλύτερη 
εξυπηρέτηση των ατόμων τρίτης ηλικίας του Δήμου, 
έτσι ώστε να παραμείνουν ενεργά μέλη του κοινωνικού 
συνόλου και των οικογενειών τους. 

ΠΟΡΟΙ 

Σύμφωνα με το άρθρο 235 του ν. 3463/2006, πόροι του 
Νομικού Προσώπου είναι: 

1. Ετήσια επιχορήγηση του Υπουργείου Υγείας & Πρό¬ 
νοιας. 

2. Κάθε παροχή του Κράτους. 

3. Ετήσια επιχορήγηση του Δήμου Δροσιάς. 

4. Οι κάθε είδους εισφορές, επιχορηγήσεις, δωρεές, 
κληρονομιές και κληροδοσίες. 

5. Οι εισπράξεις από το αντίτιμο των πραγμάτων και 
των υπηρεσιών που παρέχει το Νομικό Πρόσωπο. 

6. Οι πρόσοδοι από την δική του περιουσία καθώς και 
από τη συμμετοχή του σε προγράμματα. 

ΔΙΟΙΚΗΣΗ 

Το Νομικό Πρόσωπο, σύμφωνα με το άρθρο 240 του 
ν. 3463/2006, θα αποτελείται από πενταμελές (δμελές) 
Διοικητικό Συμβούλιο αποτελούμενο από το το Δήμαρχο 
ή Αντιδήμαρχο ή άλλο αιρετό ή μη πρόσωπο, που ορίζε¬ 
ται ως Πρόεδρος και κατοίκους χρήστες των υπηρεσιών 
του Νομικού Προσώπου ή κατοίκους που έχουν ανάλογη 
επαγγελματική ή κοινωνική δράση ή ειδικές γνώσεις 
σύμφωνες με το σκοπό του Νομικού Προσώπου. 

Τα μέλη του Διοικητικού Συμβουλίου ορίζονται από το 
Δημοτικό Συμβούλιο μαζί με τους αναπληρωτές τους. 

Η θητεία του Διοικητικού Συμβουλίου λήγει με την 
εγκατάσταση του νέου Διοικητικού Συμβουλίου και εί¬ 
ναι 4ετής. 

Τα θέματα της Διοίκησης και Διαχείρισης του Νομικού 
Προσώπου θα ρυθμίζονται με τον κανονισμό διοίκησης 
και εσωτερικής λειτουργίας αυτού, ο οποίος θα είναι 
σύμφωνος με τις διατάξεις των άρθρων 227 (παρ. 5), 234, 
235, 236 (παρ. 1 & 3) και 240 του ν. 3463/2006. 

Το Νομικό Πρόσωπο εκπροσωπείται στα δικαστήρια και 
κάθε Αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

ΑΚΡΟΤΕΛΕΥΤΙΑ ΔΙΑΤΑΞΗ-ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
ετήσια δαπάνη σε βάρος του προϋπολογισμού του Δή¬ 
μου, το ύψος της οποίας θα προσδιοριστεί επακριβώς 
με βάση την ετήσια επιχορήγηση του Δήμου για την 
λειτουργία του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 10 Αυγούστου 2007 
Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 08/ΔΤΑ/16344 (4) 

Τροποποίηση του Οργανισμού Εσωτερικής Υπηρεσίας 
Κοινότητας Ροδόπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 10 του ν. 3584/2007. 


2. Τις διατάξεις του άρθρου 8 παρ.5 του ν. 2307/1995 
που τροποποιεί το άρθρο 12 του ν. 1188/1981. 

3. Τις διατάξεις του άρθρου 8 του ν. 2503/1997. 

4. Τις διατάξεις του ν. 2190/1994 καθώς & των π.δ. 
37/1987, 22/1990 & 50/2001. 

5. Τις διατάξεις των άρθρων 8 & 12 του ν. 2307/1995 
καθώς και του ν. 2683/1999. 

6. Τις διατάξεις του ν. 2503/1997 άρθρο 9 παρ. 1 και 
άρθρο 18 παρ. 12. 

7. Τις διατάξεις του άρθρου 27 του ν. 3013/2002. 

8. Την υπ’ αριθμ. 45/2007 απόφαση του Κοινοτικού 
Συμβουλίου Ροδόπολης. 

9. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δι¬ 
ατυπώθηκε στο 16712.7.2007 πρακτικό του. 

10. Τα στοιχεία του οικείου φακέλου. 

11. Τις ρυθμίσεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'). 

12. Την υπ’ αριθμ. οικ. 16976/12.11.2003 (ΦΕΚ 1693/Β72003) 
απόφαση του Γ ενικού Γ ραμματέα Περιφέρειας Αττικής 
για μεταβίβαση εξουσίας υπογραφής «Με εντολή Γ ενι¬ 
κού Γ ραμματέα Περιφέρειας» στο Γ ενικό Διευθυντή της 
Περιφέρειας Αττικής, αποφασίζουμε: 

Εγκρίνουμε την υτί αριθμ. 45/2007 απόφαση του Κοινοτικού 
Συμβουλίου Ροδόπολης που αφορά την τροποποίηση του 
Ο.Ε.Υ. της Κοινότητας που μέχρι σήμερα ισχύει και είχε εγκρι- 
θεί με την υπ’ αριθμ. 08/ΔΤΑ/11272/8.62001 απόφαση του Γ ενι¬ 
κού Γ ραμματέα Περιφέρειας Αττικής που δημοσιεύθηκε στο 
ΦΕΚ 757/Β715.62001, ως προς το άρθρο 2, ως ακολούθως: 

Άρθρο 2 

Δέκα (10) θέσεις κλάδου ΥΕ εργατών εκ των οποίων 
πέντε (5) θέσεις κλάδου εργατών καθαριότητας, δύο 
(2) θέσεις εργατών ύδρευσης, δύο (2) θέσεις εργατών 
νεκροταφείου και μία (1) θέση εργατών κήπου και δεν- 
δροστοιχιών, σύμφωνα με τις διατάξεις του άρθρου 8 
του ν. 2307/1995, του άρθρου 18 παρ. 12 του ν. 2503/1997, 
το άρθρο 112 του ν. 1188/1981. 

Ακροτελεύτια διάταξη 

Από την εν λόγω τροποποίηση δεν προκαλείται δα¬ 
πάνη σε βάρος του προϋπολογισμού της Κοινότητας 
Ροδόπολης, οικονομικού έτους 2007. 

Κατά τα λοιπά ισχύει ο Ο.Ε.Υ. της Κοινότητας που 
είχε εγκριθεί με την υπ’ αριθμ. 08/ΔΤΑ/11272/8.6.2001 
απόφαση του Γενικού Γραμματέα Περιφέρειας (Φ.Ε.Κ. 
757/τ. Β715.6.2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 10 Αυγούστου 2007 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 12832 (5) 

Τροποποίηση του Οργανισμού Εσωτερικής Υπηρεσίας 
Δήμου Βαρθολομιού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 10 του ν. 3584/2007 (Κύρωση 
του Κώδικα Κατάστασης Δημοτικών και Κοινοτικών 
Υπαλλήλων). 

2. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις». 

3. Την υπ’ αριθμ. 241/18.8.1998 απόφαση του Γ.Γ.Π.Δ.Ε. 
με θέμα «μεταβίβαση αρμοδιοτήτων». 

4. Την υπ’ αριθμ. αριθμ. 5948/3.5.2007 απόφαση του 
Γ.Γ.Π.Δ.Ε. με θέμα «μεταβίβαση αρμοδιοτήτων», όπως 
τροποποιήθηκε με την υπ’ αριθμ. 8105/14.6.207 όμοια. 

5. Την υπ’ αριθμ. 5015/12.5.1999 απόφασή μας περί 
έγκρισης Οργανισμού Εσωτερικής Υπηρεσίας του Δή¬ 
μου Βαρθολομιού, όπως ισχύει σήμερα. 

6. Την υπ’ αριθμ. 8/2007 απόφαση του Δημοτικού Συμβουλί¬ 
ου Βαρθολομιού, περί τροποποίησης του ΟΕΥ του Δήμου. 

7. Το υπ’ αριθμ. 16/2007 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Ηλείας, στην οποία 
γνωμοδοτεί θετικά για την τροποποίηση του ΟΕΥ του 
Δήμου Βαρθολομιού, αποφασίζουμε: 

Τροποποιούμε την υπ’ αριθμ. 5015/12.5.1999 απόφαση 
μας περί έγκρισης του Οργανισμού Εσωτερικής Υπηρε¬ 
σίας του Δήμου Βαρθολομιού, (ΦΕΚ 1422/12.7.1999), όπως 
ισχύει σήμερα, ως εξής: 

1. Στο άρθρο 5 «Αρμοδιότητες τμήματος διοικητικών 
και οικονομικών υπηρεσιών» προστίθεται νέα παράγρα¬ 
φος ως εξής: 

5.9 Υπηρεσίες κοινωνικού χαρακτήρα. 

- Εφαρμογή, διαχείριση και συμμετοχή σε δράσεις 
και προγράμματα κοινωνικού χαρακτήρα - όπως πρ/μα 
«Βοήθεια στο σπίτι» - που στοχεύουν στη μέριμνα, υπο¬ 
στήριξη και φροντίδα ευπαθών ομάδων. 

- Λειτουργία πρ/τος «Βοήθεια στο σπίτι». 

Έργο Κοινωνικού Λειτουργού (συντονιστής πρ/τος): 
Παραπομπή ηλικιωμένων και ατόμων με αναπηρίες, στο 
πρ/μα, συλλογή στοιχείων σχετικά με τον εξυπηρετού¬ 
μενο (κατάσταση υγείας, οικογενειακή - οικονομική κα¬ 
τάσταση, είδος ασφαλιστικής κάλυψης), τήρηση αρχεί¬ 
ου, παροχή συμβουλευτικής και ψυχικής στήριξης στον 
εξυπηρετούμενο και την οικογένειά του, ενημέρωση για 
κοινωνικοπρονοιακά θέματα, συνεργασία με φορείς και 
υπηρεσίες για την καλύτερη εξυπηρέτηση των ατόμων. 

Έργο Νοσηλευτή: παροχή νοσηλευτικών υπηρεσιών (μέ¬ 
τρηση αρτηριακής πίεσης, σακχάρου, λήψη αίματος για πε¬ 
ραιτέρω εξετάσεις, παροχή πρώτων βοηθειών), προσαρμογή 
διαιτολογίου ανάλογα με τις ανάγκες του εξυπηρετούμενου, 
θεραπευτικές παρεμβάσεις, ενασχόληση με αγωγή υγείας 
και εκπαίδευση της οικογένειας, συνεργασία με φορείς, συ¬ 
νοδεία εξυπηρετούμενου (όταν αυτό κρίνεται απαραίτητο). 

Έργο Οικογενειακού Βοηθού: Ενασχόληση με οικιακές 
και εξωτερικές εργασίες (πληρωμή λογαριασμών, αγορά 
τροφίμων και φαρμάκων, μαγείρεμα και καθαριότητα 
κατοικίας), παροχή βοήθειας στην ατομική υγιεινή εξυ¬ 
πηρετούμενου (εφόσον χρειάζεται). 

2. Στο άρθρο 14 «Τακτικές οργανικές θέσεις με σχέση εργα¬ 
σίας δημοσίου δικαίου» προστίθενται οι παρακάτω θέσεις: 

Μία (1) θέση κατηγορίας ΔΕ κλάδου Νοσηλευτών. 

Μία (1) θέση κατηγορίας ΥΕ κλάδου Οικογενειακών 
βοηθών. 

3. Κάλυψη δαπάνης 

Από την απόφαση αυτή προκαλείται ετήσια δαπάνη 
ύψους 18.500,00 ευρώ περίπου για τη θέση κατηγορίας 
ΔΕ και 15.800,00 ευρώ περίπου για τη θέση ΥΕ. Η ως 
άνω δαπάνη βαρύνει τον προϋπολογισμό του Δήμου 
Βαρθολομιού και θα καλυφθεί από τα τακτικά έσοδα 
(Κεντρικούς Αυτοτελείς Πόρους ΥΠ.ΕΣ.Δ.Δ.Α.) ή από πό¬ 
ρους του Δ' ΚΠΣ (σε περίπτωση χρηματοδότησης). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 20 Σεπτεμβρίου 2007 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 1593/12171 (6) 

Έγκριση για απασχόληση προσωπικού με σύμβαση μί¬ 
σθωσης έργου διάρκειας έως έξι (6) μήνες στο Κέντρο 
Εξυπηρέτησης Πολιτών (ΚΕΠ) του Δήμου Φαναριού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α78.10.1997) και τις όμοιες του άρθρου 31 του 
ν. 3013/1.5.2002 «Αναβάθμιση της Πολιτικής Προστασίας 
και λοιπές διατάξεις». 

2. Τις διατάξεις της παρ. 1 του άρθρου 15 του 
ν. 3260/2004 (ΦΕΚ 151/Α76.8.2004), σύμφωνα με τις οποί¬ 
ες για τις ανάγκες λειτουργίας των ΚΕΠ επιτρέπεται η 
απασχόληση φυσικών προσώπων με συμβάσεις μίσθω¬ 
σης έργου για τις οποίες ισχύουν οι κείμενες διατάξεις, 
χωρίς να απαιτούνται οι προϋποθέσεις της ΠΥΣ 33/2006 
(με αυτή καταργήθηκε η ΠΥΣ 55/1998). 

3. Το υπ’ αριθμ. ΔΟΛΚΕΠ/Φ12/1/23005/4.9.2007 έγγραφο του 
ΥΠΕΣ.Δ.Δ.Α., Δ/νσης Οργάνωσης και Λειτουργίας ΚΕΠ, τμήμα 
Λειτουργίας των ΚΕΠ, με το οποίο μας γνωστοποιήθηκε ο 
πίνακας κατανομής των συμβάσεων μίσθωσης έργου, διάρ¬ 
κειας έως έξι (6) μήνες στο Δήμο Φαναριού της Περιφέρειας 
μας, στον οποίο οι συμβάσεις μίσθωσης έργου έληγαν κατά 
τη χρονική περίοδο από 1.8.2007 έως 31.8.2007. 

4. Τα υπ’ αριθμ. 4193/ΟΔΕ ΚΕΠ/10.3.-2005 & ΟΔΕ 
ΚΕΠ/69 01/8.9.20 05, Φ 10307/17.5.2006 και Φ. ΟΔΕ 
ΚΕΠ/12210/15.6.2007 έγγραφα του ΥΠΕΣΔΔΑ, με τα οποία 
παρέχονται οδηγίες για τη σωστή κατάρτιση των συμ¬ 
βάσεων μίσθωσης έργου στα Κέντρα Εξυπηρέτησης 
Πολιτών (ΚΕΠ), αποφασίζουμε: 

Εγκρίνουμε την απασχόληση δύο (2) ατόμων με σύμβα¬ 
ση μίσθωσης έργου για τη συνέχιση της λειτουργίας του 
Κέντρου Εξυπηρέτησης Πολιτών (ΚΕΠ) Δήμου Φαναριού 
με την προϋπόθεση εφαρμογής των παρακάτω όρων: 

1) Οι συμβάσεις λήγουν αυτοδίκαια από τη χρονική 
στιγμή που θα στελεχωθεί το ΚΕΠ του ΟΤΑ με μόνιμο 
προσωπικό, ανεξαρτήτως της διάρκειας ισχύος των. 

2) Σε περίπτωση αποχώρησης, παραίτησης, διακοπής 
κλπ της σύμβασης μίσθωσης έργου, δεν θα συναφθεί 
νέα σύμβαση με νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ 
ΕΝΗΜΕΡΩΣΗ ΚΑΙ ΕΓΚΡΙΣΗ ΤΗΣ ΔΟΛΚΕΠ / ΥΠΕΣΔΔΑ. Σε 
διαφορετική περίπτωση το ΥΠ.ΕΣ.Δ.Δ. Α δε θα κάνει δε¬ 
κτή τη σύμβαση αλλά και δε θα τη χρηματοδοτήσει. 

3) Τόπος εκτέλεσης του έργου ορίζεται η έδρα του 
οικείου ΚΕΠ. 

4) Τα ανωτέρω άτομα θα απασχοληθούν για χρονικό 
διάστημα έως έξι (6) μήνες στο ΚΕΠ και όπως ειδικότερα 
στο ανωτέρω έγγραφο ορίζεται. 

Σχετική με τη σύναψη συμβάσεων μίσθωσης έργου 
στα ΚΕΠ είναι η υπ’ αριθμ. Φ7 ΟΔΕ ΚΕΠ/11123/8.5.2006 
εγκύκλιος του ΥΠ.ΕΣ.Δ.Δ.Α. 

Η αμοιβή του αναδόχου προσδιορίζεται σύμφωνα και 
με την ανωτέρω εγκύκλιο ως εξής: 

1. ΚΕΠ με χρονική διάρκεια λειτουργίας μικρότερη των 24 
μηνών: χρηματοδότηση από το ΠΔΕ ΚτΠ - ΣΑΕ055/3 του 
ΥΠΕΣΔΔΑ με μηνιαία αμοιβή συμβασιούχου 880 ευρώ. 

2. ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 

2.1 Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ. 

2.2 Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμβάνει 
μηνιαία αποζημίωση 1000 ευρώ (με ημερομηνία έναρξης 
του δικαιώματος αυτού του ύψους αμοιβής την 1.2.2005). 

Η ανωτέρω απασχόληση δεν υποκρύπτει εξαρτημένη 
εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 20 Σεπτεμβρίου 2007 
Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 30.913 (7) 

Έγκριση συμβάσεων μίσθωσης έργου στον Δήμο Λαχανά. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες 
διατάξεις (ΦΕΚ 206/Α71997), 

β) των άρθρων 6 παρ. 10 και 7 παρ. 1 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (ΦΕΚ 107/Α'/1997) και 

γ) τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α') αναφορικά με τον έλεγχο δαπανών που 
προκαλούν οι κανονιστικές διοικητικές πράξεις τις δια¬ 
τάξεις του άρθρου 27 του ν. 2081/1992 (ΦΕΚ 154/1992) 
αναφορικά με τον έλεγχο των δαπανών που προκαλούν 
οι κανονιστικές διοικητικές πράξεις. 

2. Την Π.Υ.Σ 33/2006 (Φ.Ε.Κ. 280/τ. Α'/28.12.2006) που 
αφορά την αναστολή διορισμών και προσλήψεων στο 
δημόσιο τομέα. 

3. Το υπ’ αριθμ. οικ. 49010/30.8.2007 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης με το οποίο γίνεται γνωστό ότι με την υπ’ 
αριθμ. ΔΙΠΠ/Φ.ΕΓΚΡ. 1/442/15409/15410/14.8.2007 απόφαση 
της επιτροπής του άρθρου 2 παραγρ. 1 της υπ’ αριθμ. 
33/27.12.2006 Π.Υ.Σ. και την υπ’ αριθμ. 46572/30.8.2007 από¬ 
φαση κατανομής του Υφυπουργού Εσωτερικών, Δημόσιας 
Διοίκησης και Αποκέντρωσης, εγκρίθηκαν για τους πρω¬ 
τοβάθμιους Ο.Τ.Α. της Περιφέρειας Κεντρικής Μακεδο¬ 
νίας οι συμβάσεις μίσθωσης έργου για ένα (1) έτος και 
για τις οποίες είχαν υποβληθεί σχετικά αιτήματα. 

4. Το υπ’ αριθμ. 16315/23.5.2007 έγγραφό μας που αφο¬ 
ρά την εισήγησή μας για την απασχόληση προσωπικού 
με σύμβαση μίσθωσης έργου στον Δήμο Λαχανά. 

5. Την υπ’ αριθμ. 35/2007 απόφαση του Δημοτικού 
Συμβουλίου Λαχανά για τη σύναψη συμβάσεων μίσθω¬ 
σης έργου, με πρόβλεψη στους αντίστοιχους κωδικούς 
του προϋπολογισμού του Δήμου έτους 2007, συνολικού 
ποσού 426.000,00 €, για την αντιμετώπιση της δαπάνης 
των συμβάσεων αυτών. 


6. Την από 25.4.2007 γνωμοδότηση της δικηγόρου 
Ζωής Μπάτου, η οποία βεβαιώνει ότι οι κατωτέρω συμ¬ 
βάσεις δεν υποκρύπτουν εξαρτημένη εργασία και είναι 
γνήσιες συμβάσεις έργου, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθεί με σύμβαση μίσθωσης έρ¬ 
γου στον Δήμο Λαχανά, σύμφωνα με τις διατάξεις του 
άρθρου 681 κ.ε. του Αστικού Κώδικα ως εξής: 


ΑΤΟΜΑ 

ΕΙΔΙΚΟΤΗΤΑ 

Δύο ( 2 ) 

ΔΕ άτουα νια νοαυυατειακή υποστήοιΕη 

Μία (11 

ΔΕ καθαοίστοια 

Ένας (1) 

Ειδικός εφαρμογών πληροφορικής με πο- 
λυυέσα (ΙΕΚ1 

Τοειο (3) 

ΠΕ νυυναστέο 

Έναοίΐΐ 

ΠΕ οικονουολόνοο 

Τοειο (3) 

ΠΕ πολιτικοί υπνανικοί 

Έναο (11 

ΠΕ τοπονοάωοο 

Δύο ( 2 ) 

ΠΕ γπυικοί υπγανικοί 

Έναοίΐΐ 

ΤΕ άτουο νια νοαυυατειακή υποστήοιΕη 

Δύο ( 2 ) 

ΤΕ λονιστέο 

Ένας (1) 

ΤΕ μηχανικός ορυχείων-μηχανικός γεωτε- 
γνολονίαο & πεοιβάλλοντοο 

Δύο ( 2 ) 

ΥΕ καθαοίστοιεο 

I ΣΥΝΟΛΟ: είκοσι (201 1 

Το έργο 

που θα εκτελεσθεί κατά ειδικότητα είναι 


αυτό που ορίζεται στην υπ’ αριθμ. 35/2007 απόφαση 
του Δημοτικού Συμβουλίου Λαχανά. 

Χρονικό διάστημα εκτέλεσης του έργου ορίζεται σε 
ένα έτος για συνολική παράδοση του έργου. 

Το συνολικό ποσό αμοιβής δεν θα υπερβεί το ποσό 
των 426.000,00 €. 

Τόπος εκτέλεσης του έργου ορίζεται ο Δήμος Λαχανά. 

Η εκτέλεση του έργου θα παρακολουθείται από τον 
Δήμαρχο Λαχανά ή από το εξουσιοδοτημένο απ ’ αυτόν 
όργανο. 

Το συγκεκριμένο έργο δεν ανάγεται στον κύκλο των συ¬ 
νήθων καθηκόντων των υπαλλήλων του Δήμου Λαχανά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Σεπτεμβρίου 2007 
Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


Αριθμ. οικ. 13890 


( 8 ) 


Καθορισμός αριθμού ατόμων που θα απασχοληθούν στο 
ΚΕΠ Δήμου Είρας με σύμβαση μίσθωσης έργου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 


Έχοντας υπόψη: 

1. Τις διατάξεις του ν. 2503/1997 (Διοίκηση, οργάνωση 
και στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις - (ΦΕΚ 107/ Α'). 

2. Τις διατάξεις του άρθρου 6 του ν. 2527/1997 (Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις -ΦΕΚ 206/Α'). 

3. Τις διατάξεις του άρθρου 31 του ν. 3013/2002 (Ανα¬ 
βάθμιση της πολιτικής προστασίας και λοιπές διατάξεις 
- ΦΕΚ 102/Α71.5.2002). 

4. Τις διατάξεις του άρθρου 15 παρ. 1 του ν. 3260/2004 
(ΦΕΚ 151/Α76.8.2004). 

5. Το υπ’ αριθμ. ΔΟΛΚΕΠ/Φ4/265/20566/8.8.2007 έγγρα¬ 
φο του Υφυπουργού ΕΣΔΔΑ Απόστολου Ανδρεουλάκου 
το οποίο αφορά στην κατανομή συμβάσεων μίσθωσης 
έργου διάρκειας έως έξι (6) μήνες στα ΚΕΠ των ΟΤΑ α' 

και β' βαθμού της χώρας, στα οποία λήγουν οι συμβά¬ 
σεις μίσθωσης έργου κατά το χρονικό διάστημα από 
1.9.2007 έως 31.9.2007. Από την εν λόγω κατανομή για 
τον Δήμο Είρας εγκρίθηκε η σύναψη σύμβασης μίσθω¬ 
σης έργου νια το ΚΕΠ του δήμου με δύο (2) άτομα. 

6. Την από 8.4.2002 Γνωμοδότηση του Νομικού Συμ¬ 
βούλου της ΚΕΔΚΕ, σύμφωνα με την οποία οι συγκεκρι¬ 
μένες εργασίες που περιγράφονται πιο κάτω μπορούν 
να αποτελέσουν αντικείμενο σύμβασης μίσθωσης έργου 
χωρίς να υποκρύπτουν εξαρτημένη εργασία. 

7. Το γεγονός ότι το έργο που θα παρέχει το εν λόγω 
προσωπικό δεν ανάγεται στο κύκλο των συνήθων κα¬ 
θηκόντων των υπαλλήλων του Δήμου Είρας. 

8. Τις υπηρεσιακές ανάγκες του Δήμου Είρας όπως 
αυτές διαμορφώθηκαν μετά την δημοσίευση του 
ν. 3013/2002, με τον οποίο συστάθηκαν τα Κέντρα Εξυ¬ 
πηρέτησης Πολιτών στους ΟΤΑ Α' και Β' βαθμού. 

9. Την υπ’ αρριθμ. Φ. 1/οικ. 17187/12.9.2002 (ΦΕΚ 1190/ 
Β712.9.2002) απόφαση ΥΠΕΣΔΔΑ, με την οποία δόθηκε 
η έναρξη λειτουργίας του ΚΕΠ του Δήμου Είρας. 

10. Την υπ’ αριθμ. Φ.7 ΟΔΕ ΚΕΞΠ/11123/8.5.2006 εγκύκλιο 
ΥΠΕΣΔΔΑ, «Οδηγίες σύναψης συμβάσεων μίσθωσης έρ¬ 
γου στα ΚΕΠ ΟΤΑ Α' και Β' βαθμού», αποφασίζουμε: 

Α. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 
σύμφωνα με τις παραπάνω διατάξεις και το άρθρο 681 
κ. επειτ. του Αστικού Κώδικα σε δύο(2), ως κατωτέρω: 

δύο (2) κατηγορίας ΠΕ ή ΤΕ ή ΔΕ (κατηγοριών όπως 
αυτές θα επιλεχθούν). 

Β. Τα Φυσικά πρόσωπα στα οποία θα ανατεθεί το 
έργο, πρέπει να έχουν: 

α) Πτυχίο ή δίπλωμα της ημεδαπής ή ισότιμο τίτλο σχο¬ 
λών της αλλοδαπής όλων των κλάδων ή ειδικοτήτων. 

β) Άριστη γνώση χειρισμού Η/Υ η οποία θα αποδεικνύ- 
εται με την υποβολή υπεύθυνης δήλωσης. 

Γ. Το έργο που θα εκτελέσουν οι ανωτέρω αφορά την 
παραγωγική λειτουργία του Κ.Ε.Π. 

Δ. Η αμοιβή του αναδόχου προσδιορίζεται σύμφωνα 
με την υπ’ αριθμ. 11123/8.5.2006 εγκύκλιο και ως εξής: 

1. Κ.Ε.Π. με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ- 
ΣΑΕ055/3 του ΥΠΕΣΔΔΑ με μηναία αμοιβή συμβασιού- 
χου 880,00 ευρώ. 

2. Κ.Ε.Π. με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό, ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 

2.1. ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών λαμβάνει 
μηνιαία αποζημίωση 880,00 ευρώ. 

2.2. ο συμβασιούχος αν έχει συμπληρώσει διαδοχικές συμ¬ 
βάσεις μίσθωσης έργου άνω των 24 μηνών λαμβάνει μηνιαία 
αποζημίωση 1.000,00 ευρώ (με ημερομηνία έναρξης του 
δικαιώματος αυτού του ύψους της αμοιβής την 1.2.2005). 

Ε. Ο Προϊστάυενος του Κ.Ε.Π. θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. Για την καταβολή της αμοιβής 
απαιτείται βεβαίωση του Προϊσταμένου για την πληρό¬ 
τητα και την αρτιότητα του έργου. 

ΣΤ. Ως τόπος εκτέλεσης του έργου ορίζονται τα γραφεία 
του Κέντρου Εξυπηρέτησης Πολιτών του Δήμου Είρας. 

Ζ. Ανανέωση ή παράταση των συμβάσεων μίσθωσης έρ¬ 
γου, απαγορεύεται και είναι αυτοδικαίως άκυρη πέραν των 
έξι (6) μηνών. Το εξάμηνο αρχίζει να μετρά από την ημέρα 


υπογραφής της σύμβασης σε συνάρτηση με την ημερομηνία 
αρχής του προαναφερόμενου έργου από τον ανάδοχο. 

Η. Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα άδειας, ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Θ. Με την υπογραφείσα σύμβαση μπορούν να καθο¬ 
ριστούν και τυχόν αναγκαίοι όροι και κάθε λεπτομέρεια 
σχετικά με τις υποχρεώσεις του αναδόχου. Απασχόληση 
των αναδοχών σε έργα ή εργασίες άσχετες με αυτές που 
περιγράφονται στην παρούσα απόφαση απαγορεύονται. 

I. Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλλή¬ 
λων, δεν μπορεί να εκτελεστεί από τους υπαλλήλους 
του Δήμου Είρας λόγω μη διαθεσιμότητας ανθρωπίνου 
δυναμικού, δεν καλύπτει πάγιες και διαρκείς ανάγκες 
και δεν υποκρύπτει εξαρτημένη εργασία δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς (ν. 3013/2002). 

Κ. Οι συμβάσεις πού θα υπογραφούν (κατ’εφαρμογή 
των ανωτέρω), λήγουν αυτοδίκαια από την χρονική στιγ¬ 
μή που θα στελεχωθεί το ΚΕΠ με μόνιμο προσωπικό. 

Λ. Σε περίπτωση αποχώρησης, λήξης, παραίτησης, 
διακοπής, κ.λπ. της σύμβασης μίσθωσης έργου με πρωτο¬ 
βουλία του συμβασιούχου δεν θα συναφθεί νέα σύμβαση 
με νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ ΕΝΗΜΕΡΩΣΗ 
ΚΑΙ ΕΓΚΡΙΣΗ ΤΗΣ ΔΟΛΚΕΠ/ ΥΠΕΣΔΔΑ. Σε διαφορετική 
περίπτωση το ΥΠΕΣΔΔΑ δεν θα κάνει δεκτή τη νέα 
σύμβαση αλλά και δεν θα την χρηματοδοτήσει. 

Μ. Κατά την κατάρτιση της σύμβασης θα πρέ¬ 
πει να εφαρμοστούν οι όροι της υπ’ αριθμ. Φ.7 ΟΔΕ 
ΚΕΠ/11123/8.5.2006 εγκυκλίου του ΥΠΕΣΔΔΑ. 

Ν. Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου εκεί¬ 
νου της σύμβασης στο οποίο μνημονεύεται η απόφαση 
κατανομής του Υφυπουργού ΕΣΔΔΑ κου Αθ. Νάκου. 

Ξ. Μετά τη στελέχωση του ΚΕΠ με μόνιμο προσωπι¬ 
κό και την ανάληψη υπηρεσίας με την ορκωμοσία των 
υπαλ\ήλων του ΚΕΠ, δεν θα συναφθούν νέες συμβάσεις 
με άλλα φυσικά πρόσωπα για το υπόλοιπο, ανεκτέλεστο 
χρονικό διάστημα των συμβάσεων. Σε περίπτωση μη συμ¬ 
μόρφωσης το ΥΠΕΣΔΔΑ θα επιστρέφει τις συναφθείσες 
συμβάσεις στους ΟΤΑ. δεν θα τις χρηματοδοτήσει και 
θα τις ανακαλέσει για όσο χρονικό διάστημα δεν υλο¬ 
ποιήθηκαν από τους αρχικούς συμβασιούχους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 17 Αυγούστου 2007 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. 14814 (9) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Εύβοιας για το έτος 2007. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τ ις διατάξεις του άρθρου 2 παρ. 3 του ν. 2685/1999 
«Περί καλύψεως δαπανών μετακινουμένων υπαλλήλων 
εντός και εκτός Επικράτειας και άλλες διατάξεις», (ΦΕΚ 
35Α'), όπως συμπληρώθηκε με το άρθρο 25 παρ. 6 του 
ν. 2738/1999 «Περί συλλογικών διαπραγματεύσεων στη 
Δημόσια Διοίκηση κ.λπ.» (ΦΕΚ 180Α'). 




27480-27484 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την υπ’ αριθμ. 3085/31.5.2007 εξουσιοδοτική απόφαση 
του Γενικού Γραμματέα Περιφέρειας με την οποία το 
δικαίωμα υπογραφής για υπέρβαση του ανωτάτου 
επιτρεπομένου ορίου ημερών κίνησης, μεταβιβάστηκε 
στον Προϊστάμενο της Δ/νσης Αυτοδιοίκησης και 
Αποκέντρωσης (ΦΕΚ 965 Β'). 

3. Την υπ’ αριθμ. 1311/1.2.2006 απόφασή μας όπως 
συμπληρώθηκε μεταγενέστερα με τις υπ’ αριθμ. 
9275/ 5.6.2006 και 1500/7.2.2007 όμοιές μας και αφορά 
«Ανώτατο όριο επιτρεπομένων ημερών μετακίνησης 
εκτός έδρας υπαλλήλων υπηρετούντων στη Νομαρχιακή 
Αυτοδιοίκηση Εύβοιας». 

4. Το υπ’ αριθμ. 5512/4.9.200.. της Ν.Α Εύβοιας Δ/ 
νση Διοίκησης και Οργάνωσης (Τμήμα Διοίκησης 
Προσωπικού). 

5. α) Τις αυξημένες ανάγκες εφαρμογής των 
προγραμμάτων εξυγίανσης του ζωικού κεφαλαίου και 
κρεοσκοπικού ελέγχου στα δώδεκα (12) βιομηχανικά 
σφαγεία του Νομού Εύβοιας, της Δ/νσης Κτηνιατρικής 
και 

β) Τους συνεχώς αυξανόμενους διοικητικούς και 
επιτόπιους ελέγχους των παραγωγών που αιτούνται 
οικονομική ενίσχυση (ΟΣΔΕ, Εξισωτικές Αποζημιώσεις, 
Σχέδια βελτίωσης, Νέοι Αγρότες, Ελαιόλαδο, Μεταποιημένα 
Προϊόντα, Ζωοτροφές,Έλεγχοι Μεταποιητικών Μονάδων, 
συμμετοχή σε διάφορες επιτροπές κ.λπ.) σε συνάρτηση 
με τη μείωση του προσωπικού της Δ/νσης Αγροτικής 
Ανάπτυξης. 


6. Το γεγονός ότι, η πρόσθετη δαπάνη που θα βαρύνει 
τον προϋπολογισμό της Ν.Α. Εύβοιας ανέρχεται σε 
65.000 ευρώ (Ε.Φ. 073 -ΚΑΕ 0711) και ειδικότερα 15.000 
ευρώ για τη Δ/νση Κτηνιατρικής και 50.000 ευρώ για τη 
Δ/νση Αγροτικής Ανάπτυξης, αποφασίζουμε: 

Αυξάνουμε καθ’ υπέρβαση του ανωτάτου 
επιτρεπομένου ορίου, τον αριθμό ημερών εκτός έδρας 
για το έτος 2007, 

Α) του προσωπικού που υπηρετεί στη Δ/νση Κτη¬ 
νιατρικής Ν.Α Εύβοιας, ως εξής: 

(19) ΠΕ ΓΕΩΤΕΧΝΙΚΩΝ/ΚΤΗΝΙΑΤΡΩΝ 60 ημέρες και 

Β) του προσωπικού που υπηρετεί στη Δ/νση Αγροτικής 
Ανάπτυξης Ν.Α Εύβοιας, ως εξής: 


(30) ΠΕ ΓΕΩΤΕΧΝΙΚΩΝ 60 ημέρες 
(3) ΠΕ ΜΗΧΑΝΙΚΩΝ 60 

(1) ΠΕ Α.Ο.Ο. 20 

(6) ΤΕ ΤΕΧΝ. ΓΕΩΠΟΝΙΑΣ 60 

(2) ΔΕ ΟΔΗΓΩΝ 60 


για τους λόγους που αναφέρονται στο σκεπτικό της 
απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 24 Σεπτεμβρίου 2007 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
Γ. ΜΙΧΑΣ 

